Soome pangad on kaotamas miljoneid Eesti suurimas pankrotiprotsessis, kirjutab homne Helsingin Sanomat.
Leht toob ära Ookeani pankrotistumise kronoloogia ning kirjutab, kuidas on pankrotiprotsessiga seotud Soome pangad. Olulisemad võlausaldajad on peale maksuameti veel Okopank ja Postipank (Sampo) ning Saksa pank Ost-West Handelsbank. Pangad peavad kohtu otsuse kohaselt pankrotipessa tagasi maksma üle 50 mln krooni, jäävad ilma veel umbes 85 miljonist pankrotipessa laekuvast kroonist ning kaotavad õiguse nõuda tagasi 150 mln krooni, kirjutab Helsingin Sanomat.